ananddey/assamese-wiki-corpus huggingface dataset:
হুমা কুৰেছি

হুমা ছালিম কুৰেছি (; জন্ম ২৮ জুলাই ১৯৮৬) হৈছে এগৰাকী ভাৰতীয় অভিনেত্ৰী আৰু মডেল৷ হুমাই সাধাৰণতে হিন্দী ভাষাৰ কথাছবিত অভিনয় কৰে৷ এতিয়ালৈকে অভিনেত্ৰী হুমাই তিনিটাকৈ ফিল্মফেয়াৰ বঁটাৰ মনোনয়ন লাভ কৰিছে৷ দিল্লী বিশ্ববিদ্যালয়ৰ পৰা হুমাই ইতিহাস বিষয়ত মেজৰসহ স্নাতক ডিগ্ৰী লাভ কৰিছে৷ সমান্তৰালভাৱে হুমাই থিয়েটাৰ অভিনেত্ৰী আৰু মডেল হিচাপে কাম কৰি আছিল৷ বহুকেইটা থিয়েটাৰ প্ৰযোজনা গোষ্ঠীৰ সৈতে কাম কৰি হুমা মুম্বাইলৈ আহে আৰু হিন্দুস্তান লিভাৰছৰ লগত দুবছৰীয়া চুক্তি স্বাক্ষৰ কৰি টেলিভিছনৰ বিজ্ঞাপনৰ জগতত পদাৰ্পণ কৰে৷ ছেমছাং ম'বাইলৰ এটি বিজ্ঞাপনৰ সময়ত হুমা কুৰেছিৰ অভিনয়ৰ সমৰ্থতা দেখি হিন্দী কথাছবিৰ পৰিচিত পৰিচালক অনুৰাগ কাশ্যপে অভিনেত্ৰীগৰাকীক নিজৰ কোম্পানীৰ লগত তিনিখন ছবিৰ এক চুক্তিত স্বাক্ষৰ কৰোৱায়৷

প্ৰাৰম্ভিক জীৱন আৰু শিক্ষা

১৯৮৬ চনৰ ২৮ জুলাইত হুমা কুৰেছিয়ে জন্মলাভ কৰিছিল৷ জন্মস্থান আছিল ভাৰতৰ নতুন দিল্লীস্থ এটি মুছলমান পৰিয়াল৷ হুমাৰ পিতৃ ছালিম কুৰেছি আছিল দহখন ৰেষ্টুৰাঁৰ(Saleem's নামেৰে) স্বত্বাধিকাৰী৷ মাতৃ আমিনা কুৰেছি আছিল এগৰাকী কাশ্মিৰী মহিলা৷ তেখেত গৃহিণী৷ হুমা কুৰেছিৰ তিনিজন ভ্ৰাতৃ৷ তাৰে মাজত অভিনেতা ছাকিব ছালিমো আছে৷ কুৰেছিৰ শিশু হৈ থাকোঁতেই তেওঁলোকৰ পৰিয়ালটো দক্ষিণ দিল্লীত থকা কল্কাজীলৈ স্থানান্তৰিত হয়৷ দিল্লী বিশ্ববিদ্যালয়ৰ অধীনস্থ গাৰ্গী মহাবিদ্যালয়ৰ পৰা হুমাই ইতিহাস বিষয়ত স্নাতক ডিগ্ৰী লাভ কৰে৷ পৰৱৰ্তী সময়ত, হুমাই Act 1 নামৰ নাট্যগোষ্ঠী এটাত যোগদান কৰে আৰু কেইখনমান নাট্য-প্ৰযোজনাত অভিনয় কৰে৷ তেখেতৰ মেণ্টৰ আৰু অভিনয়-শিক্ষক আছিল এন. কে. শৰ্মা৷ হুমাই বহুকেইটা বেচৰকাৰী সংগঠনৰ লগত কাম কৰিছে আৰু তথ্যচিত্ৰ-পৰিচালকৰ লগত সহকাৰী হিচাপে কাম কৰিছে৷ হুমাৰ তৃতীয়খন ছবি আছিল লাভ শ্বাভ টেই ছিকেন খুড়ানা৷ এইখন আছিল ৰোমাণ্টিক কমেডি৷ ২০১৩ চনত হুমাই অতি-প্ৰাকৃতিক থ্ৰিলাৰধৰ্মী ছবি এক থি দায়নত অভিনয় কৰে৷ ছবিখনে মিশ্ৰিত প্ৰতিক্ৰিয়া লাভ কৰিছিল৷ হুমাৰ কেইখনমান ছবি হৈছে-ডেড় ইস্কিয়া, বদলাপুৰ, হাইৱে, জলি এল এল বি ২, ঘূমকেতু৷ হুমাই মাৰাঠী আৰু ইংৰাজী ভাষাৰ ছবিতো অভিনয় কৰিছে৷ তদুপৰি লেইলা, মহাৰাণীৰ দৰে বহুচৰ্চিত অটিটি ৱেব ছিৰিজতো হুমাক দেখা গৈছে৷

ব্য়ক্তিগত জীৱন

ভাৰতীয় পৰিচালক আৰু লেখক মুদাচ্ছাৰ আজিজৰ লগত হুমা কুৰেছিৰ প্ৰেমজনিত সম্পৰ্ক আছে৷

বঁটা আৰু মনোনয়ন

বৰ্ষ চলচ্চিত্ৰ বঁটা শিতান ফলাফল তথ্যসূত্ৰ
২০১২ গেংগছ অৱ ৱাছেপুৰ-১ and গেংগছ্ অৱ ৱাছেপুৰ-২
বিগ ষ্টাৰ এণ্টাৰটেইনমেণ্ট বঁটা শ্ৰেষ্ঠ মনোৰঞ্জনপ্ৰদানকাৰী অভিনেত্ৰী
ফিল্মফেয়াৰ শ্ৰেষ্ঠ নৱাগতা( লাভ শ্বাভ টেই ছিকেন খুড়ানাৰ বাবেও)
শ্ৰেষ্ঠ সহ-অভিনেত্ৰীৰ ফিল্মফেয়াৰ
আইফা শ্ৰেষ্ঠ অভিনেত্ৰী
স্ক্ৰীন বঁটা প্ৰতিশ্ৰুতিসম্পন্ন নৱাগতা
শ্ৰেষ্ঠ সহ-অভিনেত্ৰীৰ ষ্টাৰ স্ক্ৰীণ বঁটা
অপ্সৰা ছবি আৰু দূৰদৰ্শন প্ৰযোজক গিল্ড বঁটা শ্ৰেষ্ঠ অভিনেত্ৰী-নৱাগত
ষ্টাৰডাষ্ট শ্ৰেষ্ঠ অভিনেত্ৰী(also for লাভ শ্বাচ টেয় ছিকেন খুড়ানাৰ বাবেও)
টাইমছ্ অৱ ইণ্ডিয়া বঁটা শ্ৰেষ্ঠ নৱাগতা
শ্বৰ্টছ লছ এঞ্জেলছৰ ভাৰতীয় চলচ্চিত্ৰ মহোৎসৱ বিশেষ উল্লেখ
২০১৩ ডি-ডেই
বিগ ষ্টাৰ এণ্টাৰটেইনমেইণ্ট বঁটা থ্ৰিলাৰ ছবিত সৰ্বাধিক মনোৰঞ্জন-প্ৰদানকাৰী অভিনেত্ৰী
২০১৪
জি চিনে বঁটা সস-অভিনেত্ৰী
এক থী দায়ন
স্ক্ৰীন বঁটা শ্ৰেষ্ঠ সহ-অভিনেত্ৰী
দেড় ইস্কিয়া
ষ্টাৰডাষ্ট বঁটা অসামান্য প্ৰদৰ্শন-অভিনেত্ৰী
২০১৫
আইফা শ্ৰেষ্ঠ সহ-অভিনেত্ৰী
2021
মহাৰাণী
২০২১ ফিল্মফেয়াৰ অটিটি বঁটা
শীৰ্ষ চৰিত্ৰত শ্ৰেষ্ঠ অভিনেত্ৰী

বাহ্যিক সংযোগ

তথ্যসূত্ৰ

শ্ৰেণী: অভিনেত্ৰী
শ্ৰেণী: জীৱিত ব্যক্তি
শ্ৰেণী: ভাৰতীয় অভিনেত্ৰী
শ্ৰেণী: ভাৰতীয় নাৰী
শ্ৰেণী: মডেল
শ্ৰেণী: হিন্দী চলচ্চিত্ৰৰ অভিনেত্ৰী
শ্ৰেণী: ফিল্মফেয়াৰ বঁটা বিজয়ী
নমামি ব্ৰহ্মপুত্ৰ মহোৎসৱ

নমামি ব্ৰহ্মপুত্ৰ মহোৎসৱ হৈছে অসম চৰকাৰৰ দ্বাৰা আয়োজিত এক আধ্যাত্মিক অনুষ্ঠান। এই অনুষ্ঠানত ব্ৰহ্মপুত্ৰ নদীক আৰাধনা কৰা হৈছিল। অনুষ্ঠানটি ২০১৭ চনৰ ৩১ মাৰ্চৰ পৰা ৪ এপ্ৰিল তাৰিখলৈকে অনুষ্ঠিত হৈছিল। ব্ৰহ্মপুত্ৰ নদীয়ে চুই যোৱা অসমৰ ২১ খন জিলাত এই উৎসৱ অনুষ্ঠিত হৈছিল। অনুষ্ঠানটি অনুষ্ঠিত কৰাৰ পাছত অৱশ্যে চৰকাৰে ৰাজহুৱা ধনৰ অপচয় কৰা বুলি যথেষ্ঠ সমালোচনাৰো সন্মুখীন হৈছিল।

তথ্যসূত্ৰ

শ্ৰেণী:মহোৎসৱ
শ্ৰেণী:ব্ৰহ্মপুত্ৰ নদী
ব্যোমাসুৰ

ব্যোমাসুৰ হিন্দু সাহিত্যত উল্লেখ থকা এগৰাকী অসুৰ। তেওঁ মায়াসুৰৰ পুত্ৰ। কৃষ্ণ দেৱতাৰ হাতত তেওঁৰ মৃত্যুৰ বিষয়ে ভাগৱত পুৰাণত বৰ্ণনা কৰা হৈছে।

কিম্বদন্তি

কৃষ্ণই ঘোঁৰা-অসুৰ কেশীক বধ কৰাৰ পিছত আৰু নাৰদে তেওঁক স্তুতি কৰাৰ পিছত দেৱতাই গোপসকলৰ সৈতে এটা পাহাৰৰ ঢালত গৰু-ম’হ চোৱা-চিতা কৰিছিল। তেওঁলোকে লুকা-ভাকুৰ দৰেই খেল খেলাৰ সিদ্ধান্ত ল’লে। তেওঁলোকে নিজকে তিনিটা গোটত বিভক্ত কৰিলে: গৰু, গৰু-ম’হ-পালক অৰ্থাৎ যিয়ে গৰু-ম’হক চোৱা-চিতা কৰে আৰু যিয়ে গৰু-ম’হ আদি জীৱ-জন্তু চুৰি কৰাৰ চেষ্টা কৰে।
মায়াসুৰৰ পুত্ৰ যাদুকৰী শক্তিসম্পন্ন অসুৰ ব্যোমই ডেকা বয়সৰ বেশ ধৰি গৰু-ম’হৰ চৰিত্ৰত অভিনয় কৰি গৰু-ম’হৰ ৰূপ লোৱা গোপসকলক বহুতকে চুৰি কৰি লৈ যায়। তেওঁ প্ৰত্যেককে কঢ়িয়াই লৈ গৈ পাহাৰৰ গুহাবোৰলৈ লৈ গ’ল আৰু ল’ৰাবোৰক নিজৰ গুহাৰ ভিতৰতে বন্ধ কৰি ৰাখে, যেতিয়ালৈকে মাত্ৰ আধা ডজন ল’ৰাকহে বন্দী কৰা হোৱা নাছিল। বন্ধুসকলক বন্দী কৰি লোৱা হৈছে বুলি উপলব্ধি কৰি কৃষ্ণই "সিংহই নিগনিক ধৰাৰ দৰে" এই অসুৰটো ধৰিলে। কৃষ্ণৰ কবলৰ পৰা পলায়ন কৰিবলৈ মায়াসুৰে নিজৰ প্ৰকৃত ৰূপ এটা বিশাল পৰ্বত হিচাপে ধাৰণ কৰিলে, কিন্তু কোনো লাভ নহ’ল। কৃষ্ণই তেওঁক পৃথিৱীৰ ওপৰত পেলাই দি শ্বাসৰুদ্ধ কৰি পেলালে। দেৱতাসকলো এই কাৰ্যৰ সাক্ষী হৈ থকাৰ সময়তে গুহাৰ দুৱাৰ ভাঙি বন্ধুসকলক মুক্ত কৰিলে। তেওঁলোকে তেওঁক প্ৰশংসা কৰাৰ পিছত কৃষ্ণ গকুলৰ ঘৰলৈ উভতি গ'ল।

তথ্যসূত্ৰ

শ্ৰেণী:অসুৰ
জ্যোতি চিত্ৰবন ফিল্ম ষ্টুডিঅ’

জ্যোতি চিত্ৰবন ফিল্ম ষ্টুডিঅ’ গুৱাহাটীৰ কাহিলীপাৰাত অৱস্থিত, অসমৰ প্ৰথম আৰু বৰ্তমানলৈ (২০২০) একমাত্ৰ চলচ্চিত্ৰ ষ্টুডিঅ’। জ্যোতিপ্ৰসাদ আগৰৱালাৰ নামৰ প্ৰথম অংশ আৰু তেওঁ নিৰ্মাণ কৰা প্ৰথম অসমীয়া ছবি জয়মতীৰ শ্বুটিঙৰ বাবে ভোলাগুৰি চাহবাগিছাত পাতি লোৱা অস্থায়ী ষ্টুডিঅ’ চিত্ৰবন- এই দুটা শব্দ লগলগাই চৰকাৰী খণ্ডৰ এই ষ্টুডিঅ’টোৰ নাম জ্যোতি চিত্ৰবন ৰখা হয়। ১৯৬১ত প্ৰতিষ্ঠা কৰা জ্যেতি চিত্ৰবন ১৯৬৮ চনত এখন ফ্ল’ৰেৰে কাৰ্যক্ষম হৈ উঠে।

ইতিহাস

অসমৰ সাংস্কৃতিক জগতৰ কেইগৰাকীমান পুৰোধা ব্যক্তি যেনে- বিষ্ণু ৰাভা, ফণী শৰ্মা, ভূপেন হাজৰিকা, ক্ষীৰদাকান্ত বিষয়া, বিজনী ৰাজ্যৰ ৰাণী সবিতা দেৱী আদি তথা অসমৰ জনসাধাৰণৰ দাবীত অসম চৰকাৰে গুৱাহাটী কাহিলীপাৰাৰ নৰকাসুৰ পাহাৰৰ নামনি অংশত ১০ একৰ মাটিত জ্যোতি চিত্ৰবন নিৰ্মাণ কৰা হয়। দেৱদাস ছবিৰ নিৰ্মাতা, অসমৰ গৌৰীপুৰৰ ৰাজপৰিয়ালৰ সন্তান প্ৰমথেশ চন্দ্ৰ বৰুৱাৰ নামেৰে নামাঙ্কিত এখন ফ্ল’ৰেৰে ১৯৬৮ চনত ষ্টুডিঅ’টো কাৰ্যক্ষম হৈ উঠে। পোনপ্ৰথমবাৰৰ বাবে ইয়াত নিপ বৰুৱাৰ ভদৰী শীৰ্ষক চুটিছবি এখন শ্বুটিং কৰা হয়।

১৯৭৩ চনত ষ্টুডিঅ’টো জ্যোতি চিত্ৰবন (ফিল্ম ষ্টুডিঅ’) ছ’চাইটি নামেৰে এখন চৰকাৰ নিয়ন্ত্ৰিত পঞ্জীভূক্ত সমিতিৰ অধীনলৈ অনা হয়। এই সমিতিখনত বহুকেইটা চৰকাৰী বিভাগৰ মুৰব্বী আৰু অসমৰ চলচ্চিত্ৰ জগতৰ কেইগৰাকীমান বিশিষ্ট ব্যক্তিক সদস্যৰূপে ৰখা হয়। মহেশ মল্ল বুজৰবৰুৱা (FTII, পুণেৰ পৰা প্ৰশিক্ষণপ্ৰাপ্ত), পীযুষ কান্তি ৰয় (FTII, পুণেৰ ছাউণ্ড ইঞ্জিনিয়াৰিঙৰ ডিপ্লোমাধাৰী), ইন্দুকল্প হাজৰিকাই প্ৰতিষ্ঠানটোৰ চালুকীয়া অৱস্থাত যোগদান কৰি বহু অসমীয়া যুৱশিল্পীক চলচ্চিত্ৰ কলাৰ বিষয়ে প্ৰশিক্ষণ দিয়ে।

চলচ্চিত্ৰ আৰু দূৰদৰ্শনৰ জগতলৈ অহা পৰিবৰ্তনৰ সৈতে খাপ খুৱাই ল’বলৈ তথা বজাৰৰ চাহিদাৰ প্ৰতি লক্ষ্য ৰাখি ১৯৯৫ চনৰ ২৯ ডিচেম্বৰত জ্যোতি চিত্ৰবনত এটা ভিডিঅ’ বিভাগ খোলা হয়। অসম চুক্তিৰ অধীনত অসম আৰু ভাৰত চৰকাৰে যোগান ধৰা পূঁজিৰে ক্ৰয় কৰা আধুনিক প্ৰযুক্তিৰ সা-সঁজুলিৰে ষ্টুডিঅ’টো সজাই তোলা হৈছে।

অসম চুক্তিৰ তৃতীয় দফা অনুসৰি জ্যোতি চিত্ৰবনৰ বিশাল পৰিসৰৰ ভূমিত ২০০৯ চনৰ ২৪ চেপ্তেম্বৰত তদানীন্তন মুখ্যমন্ত্ৰীয়ে় ফিল্মচিটি প্ৰকল্পৰ আধাৰশিলা স্থাপন কৰে। ফিল্মচিটিখন গঢ় লৈ উঠিলে ইয়াত আউটড’ৰ শ্বুটিং কৰাৰ সুবিধা হ’ব।

সা-সুবিধাসমূহ

জ্যোতি চিত্ৰবনৰ শেহতীয়া সা-সুবিধাসমূহ এনে ধৰণৰ-
চাৰিখন শ্বুটিং ফ্ল’ৰ
২০৮খন আসনযুক্ত এটা বাতানুকুল প্ৰেক্ষাগৃহ
মোবাইল জেনেৰেটৰ ভেন
অ’ডিঅ’ ৰেকৰ্ডিং আৰু মিক্সিং ষ্টুডিঅ’
কেমেৰা আৰু সম্পাদনা কৰিব পৰা যন্ত্ৰপাতিৰে সুসজ্জিত ভিডিঅ’ বিভাগ
প্ৰায় ১০ একৰৰ চৌহদত আউটড’ৰ শ্বুটিঙৰ সুবিধা

তথ্য উৎস

লগতে চাওক

ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠান
অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত

শ্ৰেণী:অসমৰ চৰকাৰী সংস্থা
শ্ৰেণী:ভাৰতৰ চলচ্চিত্ৰ ষ্টুডিঅ’
সন্ধ্যা ধৰ

সন্ধ্যা ধৰ (; জন্ম ১৯৮০) এগৰাকী ভাৰতীয় অক্ষম অধিকাৰ কৰ্মী। কম বয়সতে চেৰিব্ৰেল পালচি ৰোগত আক্ৰান্ত হৈ হুইল চেয়াৰ ব্যৱহাৰকাৰী মহিলা। বিশেষভাৱে সক্ষম লোকক সহায়ৰ বাবে ২০১৫ চনত জম্মু ইনষ্টিটিউট অৱ জেনেৰেল এডুকেশ্যন এণ্ড ৰিহেবিলিটেচন (JIGER) প্ৰতিষ্ঠা কৰি ২০২০ চনৰ নাৰী শক্তিৰ সন্মানেৰে সন্মানিত হয়।

কৰ্ম জীৱন

১৯৮০ চনৰ আৰম্ভণিতে ভাৰতৰ পূৰ্বৰ জম্মু-কাশ্মীৰ ৰাজ্যৰ গ্ৰীষ্মকালীন ৰাজধানী শ্ৰীনগৰত কাশ্মীৰী পণ্ডিত পৰিয়ালত জন্মগ্ৰহণ কৰিছিল সন্ধ্যা ধৰ। জন্মৰ কেইমাহমান বয়সত তেওঁৰ জ্বৰ হৈছিল যাৰ ফলত তেওঁৰ পক্ষাঘাত হৈছিল আৰু তেওঁৰ মস্তিষ্কৰ পক্ষাঘাত ধৰা পৰিছিল। পিতৃ-মাতৃয়ে তেওঁৰ চিকিৎসাক অগ্ৰাধিকাৰ দিছিল আৰু তেওঁক দুবছৰৰ বাবে নতুন দিল্লীৰ দীনদয়াল উপাধ্যায় ইনষ্টিটিউট ফৰ দ্য ফিজিকেলি হেণ্ডিকেপডলৈ পঠিওৱা হৈছিল। পাঁচ বছৰ বয়সত তেওঁ স্থানীয় স্কুললৈ গ’ল আৰু তাৰ পিছত পৰিয়াল জম্মুলৈ গুচি গ’ল, য’ত চিকিৎসাৰ সুবিধা ভাল আছিল। আদৰ্শ শিক্ষা নিকেতন বিদ্যালয় আৰু তাৰ পিছত এম দাস বিদ্যালয়ত পঢ়িছিল।

ধৰ এগৰাকী হুইল চেয়াৰ ব্যৱহাৰকাৰী মহিলা। তেখেতে এগৰাকী অক্ষম অধিকাৰ কৰ্মী হিচাপে ২০১৫ চনত জম্মু ইনষ্টিটিউট অৱ জেনেৰেল এডুকেচন এণ্ড ৰিহেবিলিটেচন (JIGER) প্ৰতিষ্ঠা কৰে। এই প্ৰতিস্থানে প্ৰতিবন্ধীসকলক সহায় কৰে আৰু প্ৰতিবন্ধী শিক্ষকসকলে আগবঢ়োৱা পাঠদান শিকোৱা হয়। ২০২২ চনত ই ৪০০ ৰো অধিক অক্ষম শিশুক সহায় কৰিছিল।

সন্ধ্যাই ২০২২ চনত ৰাষ্ট্ৰপতি ৰামনাথ কোবিন্দৰ পৰা ২০২০ চনৰ নাৰী শক্তিৰ সন্মান লাভ কৰে।

নিৰ্বাচিত ৰচনা

ধৰ, সন্ধ্যা (২০১৫)। জম্মু অঞ্চলৰ ৰাজনৈতিক চেতনা, ১৯০৪–১৯৭৭। নতুন দিল্লী, ভাৰত। আই এছ বি এন ৯৭৮-৯৩-৫১২৮-১০৪-৭।
ধৰ, সন্ধ্যা (২০১৯)। জম্মু অঞ্চলত ৰাজনৈতিক জাগৰণঃ আলোচনা চক্ৰ, সন্মিলনত উপস্থাপন কৰা গৱেষণা পত্ৰ। দিল্লী। আই এছ বি এন ৯৭৮-৯৩-৫৩২৪-০২৯-৫।

তথ্যসূত্ৰ
ন'বেল বঁটা (২০০৮)

২০০৮ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
য়'চিৰ' নাম্বু (Yoichiro Nambu)

য়'চিৰ' নাম্বুলৈ "উপপাৰমাণৱিক পদাৰ্থবিজ্ঞানত স্বত:স্ফূৰ্ত ভগ্ন শৃংখলাৰ গঠন আৱিষ্কাৰৰ বাবে" ("for the discovery of the mechanism of spontaneous broken symmetry in subatomic physics"), মাক'ট' কোবায়াছি আৰু ট'ছিহিডে মাছ্‌কাৱালৈ "ভগ্ন শৃংখলাৰ উৎস আৱিষ্কাৰৰ বাবে যিয়ে প্ৰকৃতিত উপলব্ধ কমেও তিনিটা পৰিয়ালৰ কোৱাৰ্ক কণাৰ অস্তিত্বৰ ভৱিষ্যত বাণী কৰিছিল" ("for the discovery of the origin of the broken symmetry which predicts the existence of at least three families of quarks in nature")
|
মাক'ট' কোবায়াছি (Makoto Kobayashi)

|
ট'ছিহিডে মাছকাৱা (Toshihide Maskawa)

২
ৰসায়ন বিজ্ঞান
|
অ'ছামু ছিম'মুৰা (Osamu Shimomura)

"সেউজীয়া পোহৰদায়ী প্ৰটিন GFP-ৰ আৱিষ্কাৰ আৰু বিকাশৰ বাবে" ("for the discovery and development of the green fluorescent protein, GFP")
|
মাৰ্টিন ছেল্‌ফি (Martin Chalfie)

|
ৰ'জাৰ ওৱাই. চিয়েন (Roger Y. Tsien)

৩
ফিজিঅ'লজী বা মেডিচিন
|
হেৰাল্ড জুৰ হ'ছেন (Harald zur Hausen)

হেৰাল্ড হ'ছেনলৈ "গৰ্ভাশয়দ্বাৰৰ কৰ্কট ৰোগ সৃষ্টিকাৰী হিউমেন পেপিল'মা ভাইৰাছৰ আৱিষ্কাৰৰ বাবে" ("for his discovery of human papilloma viruses causing cervical cancer") বেৰী-ছিন'ছি আৰু মণ্টেইনাৰলৈ যুটীয়া ভাৱে "হিউমেন ইমিউন'ডেফিচিয়েন্সী ভাইৰাছৰ আৱিষ্কাৰৰ বাবে" ("for their discovery of human immunodeficiency virus")
|
ফ্ৰাঙ্ক'য়া বেৰী-ছিন'ছি (Françoise Barré-Sinoussi)

|
লু মণ্টেইনাৰ (Luc Montagnier)

৪
সাহিত্য
|
জঁ-মেৰী গুস্তাভ লে শ্লেজিঅ' (Jean-Marie Gustave Le Clézio)

"নৱ্য বহিৰ্গমন, কাব্যিক অভিযান আৰু ইন্দ্ৰিয়বিলাসৰ পৰমানন্দৰ লেখক, বৰ্তমান সভ্যতাৰ বাহিৰত আৰু পদানতাতো এক মানৱতা বিচৰা অভিযাত্ৰী" ("author of new departures, poetic adventure and sensual ecstasy, explorer of a humanity beyond and below the reigning civilization")

৫
শান্তি
|
মাৰ্টি আহ্‌টিছাৰি (Martti Ahtisaari)

"কেবাখনো মহাদেশ আগুৰি তিনিটা দশকতকৈও অধিক কাল আন্তৰ্জাতিক অঁৰিয়া-অঁৰি নিৰসনৰ বাবে তেখেতে কৰি যোৱা অতি গুৰুত্বপূৰ্ণ কৰ্মৰ বাবে" ("for his important efforts, on several continents and over more than three decades, to resolve international conflicts")

৬
অৰ্থনীতি
|
পল ক্ৰুগ্‌মেন (Paul Krugman)

"বাণিজ্যৰ বিন্যাস আৰু অৰ্থনৈতিক সক্ৰিয়তাৰ স্থান সম্পৰ্কে কৰা বিশ্লেষণৰ বাবে" ("for his analysis of trade patterns and location of economic activity")

তথ্য সংগ্ৰহ

"List of All Nobel Laureates 2009". Nobelprize.org. আহৰণ কৰা তাৰিখ: 29 Oct 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
লাংছিয়াং জলপ্ৰপাত

লাংছিয়াং জলপ্ৰপাত সাংগ্ৰিয়াং গাঁৱৰ ওচৰত, ভাৰত ৰ পশ্চিম খাছি পাহাৰ জিলাত, নংষ্টয়ন ৰ পৰা ২৪ কিলোমিটাৰ। মেঘালয় ৰ মাউপন গাঁৱৰ পৰাও ইয়াক চাব পাৰি।
.

জলপ্ৰপাতটোৰ মুঠ উচ্চতা সাধাৰণতে প্ৰায় ৩৩৭ মিটাৰ (১,১০৬ ফুট) বুলি উল্লেখ কৰা হয়। কিন্তু সেইটো নিশ্চিত কৰা প্ৰয়োজন।
উচ্চতাক সঠিক বুলি বিবেচনা কৰিলে ই ভাৰতৰ ৩য় সৰ্বোচ্চ জলপ্ৰপাত।

লংছিয়াং নংষ্টয়নৰ পৰা প্ৰায় ২৪-২৫ কিলোমিটাৰ, চাংৰিয়াং গাঁৱৰ পৰা প্ৰায় ৩০ মিনিট খোজ কাঢ়িলেই পাব। শক্তিশালী কিনছি নদীখন বিভাজিত হৈ লেংচং (লেংছিয়াং) অঞ্চলৰ কোনোবা ঠাইত সংযুক্ত হোৱাৰ পিছত এছিয়াৰ দ্বিতীয় বৃহত্তম নদী দ্বীপ গঠন কৰে। নদীখনে এটা উপত্যকাৰ মাজেৰে পাৰ হৈ ‘ৱেই স্পি’ নামৰ এটা পুখুৰী গঠন কৰে আৰু ইয়াৰ চাৰিওফালে উশাহ লোৱাৰ দৰে বিশাল শিলৰ ঢাল। তাৰ পিছত নদীখনে ইয়াক তললৈ ডাইভাৰ্ট কৰি এটা গভীৰ গৰ্জলৈ লৈ যায় আৰু জনপ্ৰিয়ভাৱে ‘লেংছিয়াং জলপ্ৰপাত’ বা ‘ক্ষৈদ উৰ-নাৰ’ নামেৰে জনাজাত ৰাজ্যখনৰ অন্যতম ওখ আৰু ডাঙৰ জলপ্ৰপাত গঠন কৰে।
ইয়াৰ পৰা মাউপন গাঁওকে ধৰি চাৰিওফালৰ বসতি আৰু ইয়াৰ চাৰিওফালে থকা সেউজীয়া লন পাহাৰৰ সৰ্বোত্তম প্যানোৰামিক দৃশ্য উপলব্ধ। লেংচঙত কেইটামান জলপ্ৰপাত আছে, ৱেই স্পিৰ ওচৰতে ‘কাছিদ চং’ জলপ্ৰপাত আৰু ‘ৱেই স্পি’ জলপ্ৰপাত নামৰ দুটা জলপ্ৰপাত আছে। নদীখন তললৈ বৈ যোৱাৰ লগে লগে ই এটা গভীৰ গৰ্জ আৰু কিনছি এইচ ই পি নামেৰে জনাজাত আগন্তুক প্ৰকল্পৰ মাজেৰে পাৰ হৈ যায়। এই প্ৰকল্পই উন্নয়ন আৰু পৰ্যটনৰ প্ৰসাৰৰ দৰে গৌণ সুবিধাসমূহ যথেষ্ট বৃদ্ধি কৰিব।

তথ্য সংগ্ৰহ

শ্ৰেণী:মেঘালয়
শ্ৰেণী:মেঘালয়ৰ পৰ্যটনস্থলী
শ্ৰেণী:মেঘালয়ৰ জলপ্ৰপাত
সোণাঝৰীয়া মিনজ

সোণাঝৰীয়া মিনজ এগৰাকী শিক্ষাবিদ। তেওঁ গণিত আৰু কম্পিউটাৰ বিজ্ঞানৰ প্ৰশিক্ষণ লাভ কৰিছে। তেওঁ সিদ্ধু কানহু মুৰ্মু বিশ্ববিদ্যালয়ৰ উপাচাৰ্য আছিল।

প্ৰাৰম্ভিক জীৱন

১৯৬২ চনৰ ডিচেম্বৰ মাহত ঝাৰখণ্ডৰ গুমলা জিলাৰ ওৰাওঁ জনগোষ্ঠীয় পৰিয়ালত সোণাঝাৰিয়াৰ জন্ম হৈছিল। পেৰাক্লেটা মিঞ্জ আৰু সামাজিক মতাদৰ্শবিদ আৰু সমাজকৰ্মী প্ৰয়াত ড° নিৰ্মল মিঞ্জৰ চাৰিগৰাকী কন্যাৰ ভিতৰত তেওঁ ডাঙৰ আছিল। তেওঁ ৰাঁচীত স্কুলীয়া শিক্ষা সম্পূৰ্ণ কৰে। বিদ্যালয়ত পঢ়ি থকা সময়তে এথলেটিক আৰু গেমছৰ প্ৰতি তেওঁৰ আগ্ৰহ বৃদ্ধি পাইছিল, সেয়ে অসুবিধাৰ মাজতো তেওঁ দৃঢ়তাক গঢ় দিয়াত ভূমিকা পালন কৰিছিল। তেওঁ বাংগালুৰুৰ জ্যোতি নিবাস কলেজৰ পৰা প্ৰি ইউনিভাৰ্চিটি পাঠ্যক্ৰম (পিইউচি) সম্পূৰ্ণ কৰি চেন্নাইৰ মহিলা খ্ৰীষ্টান কলেজৰ পৰা গণিতত স্নাতক ডিগ্ৰী লাভ কৰে। তেওঁ চেন্নাইৰ মাদ্ৰাজ খ্ৰীষ্টান কলেজৰ পৰা গণিতত এম এছ চি কৰিছিল।

শৈক্ষিক কেৰিয়াৰ

তেওঁ জৱাহৰলাল নেহৰু বিশ্ববিদ্যালয় (জেএনইউ)ৰ পৰা এম.ফিল. আৰু নতুন দিল্লীৰ পৰা কম্পিউটাৰ বিজ্ঞান অধ্যয়ন কৰিছিল আৰু ১৯৯০ চনৰ মে’ মাহৰ পৰা ভোপালৰ বৰকাতুল্লা বিশ্ববিদ্যালয়ৰ কম্পিউটাৰ বিজ্ঞান বিভাগত সহকাৰী অধ্যাপক হিচাপে কাম কৰিছিল। ১৯৯১ চনৰ মাৰ্চ মাহত মাদুৰাই কামৰাজ বিশ্ববিদ্যালয়ৰ কম্পিউটাৰ বিজ্ঞান বিভাগত যোগদান কৰে। ১৯৯২ চনৰ জানুৱাৰী মাহত তেওঁ জৱাহৰলাল নেহৰু বিশ্ববিদ্যালয়ৰ কম্পিউটাৰ আৰু চিষ্টেম বিজ্ঞান বিদ্যালয়ৰ সহকাৰী অধ্যাপক হয়। তেওঁ ১৯৯৭ চনত নতুন দিল্লীৰ জৱাহৰলাল নেহৰু বিশ্ববিদ্যালয় (JNU)ৰ পৰা কম্পিউটাৰ বিজ্ঞানত পি এইচ ডি লাভ কৰে।

১৯৯৭ চনত সহযোগী অধ্যাপক পদত নিযুক্তি পোৱা মিনজে ২০০৫ চনত জৱাহৰলাল নেহৰু বিশ্ববিদ্যালয়ৰ স্কুল অৱ কম্পিউটাৰ এণ্ড চিষ্টেমছ চাইন্সেছৰ অধ্যাপক হিচাপে পদোন্নতি লাভ কৰে। তেওঁৰ গৱেষণাৰ ক্ষেত্ৰসমূহৰ ভিতৰত আছে কৃত্ৰিম বুদ্ধিমত্তা, মেচিন লাৰ্নিং, চফ্ট কম্পিউটিং (ৰফ চেট থিয়ৰী, গ্ৰেনুলাৰ কম্পিউটিং), ডাটা মাইনিং আৰু জিঅ’স্পেচিয়েল এনালাইটিক্স। তেওঁ কেইবাটাও ডক্টৰেট গৱেষণা আৰু স্নাতকোত্তৰ গৱেষণাৰ তত্বাৱধান কৰি আন্তঃৰাষ্ট্ৰীয় আৰু ৰাষ্ট্ৰীয় আলোচনীত গৱেষণা পত্ৰ প্ৰকাশ কৰে, লগতে আন্তঃৰাষ্ট্ৰীয় আৰু ৰাষ্ট্ৰীয় উচ্চ খ্যাতিসম্পন্ন সন্মিলনত গৱেষণা পত্ৰ উপস্থাপন কৰে।

মধ্য ভাৰতৰ জনজাতীয় জনগোষ্ঠীসমূহৰ দুৰ্দশাৰ প্ৰতি সংবেদনশীলতাৰে ডাঙৰ-দীঘল হোৱা, স্কুলত অতি কম বয়সতে বৈষম্যমূলক ব্যৱহাৰৰ সন্মুখীন হোৱা, প্ৰান্তীয় আৰু অসুবিধাগ্ৰস্ত ছাত্ৰ-ছাত্ৰী, দলিত, আদিবাসী, বিশেষভাৱে সক্ষম লোক, মহিলা আৰু সংখ্যালঘুসকলৰ সাংবিধানিক বিধান আৰু অধিকাৰৰ বিষয়ত তেওঁ নিয়োজিত হৈছিল। তেওঁ জৱাহৰলাল নেহৰু বিশ্ববিদ্যালয়ৰ ইকুৱেল অপৰচুনেটি অফিচ (ইঅ’অ’)ৰ আনুষ্ঠানিক উপদেষ্টা আৰু পিছলৈ মুখ্য হিচাপে উপদেষ্টা হিচাপে কাম কৰে। তেওঁ লিংগ সংবেদনশীলতা আৰু যৌন নিৰ্যাতন বিৰোধী সমিতি (GSCASH)ৰ সদস্য আছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:আদিবাসী মহিলা
শ্ৰেণী:আদিবাসী মহিলা
শ্ৰেণী:ভাৰতীয় নাৰী
শ্ৰেণী:চাঁওতালি ব্যক্তি
শ্ৰেণী:জ্যোতি নিবাস কলেজ
বৃহস্পতিবাৰ

বৃহস্পতিবাৰ সপ্তাহৰ এটা দিন, যিটো বুধবাৰৰ পিছত আৰু শুক্ৰবাৰৰ আগত হয়। ভাৰতত প্ৰচলিত কেলেণ্ডাৰ অনুসৰি ই সপ্তাহটোৰ পঞ্চম দিন৷ এই বাৰৰ নাম বৃহস্পতি গ্ৰহৰ নামেৰে ৰখা হৈছে।

তথ্যসূত্ৰ

শ্ৰেণী:সময়
শ্ৰেণী:সময়ৰ একক
শ্ৰেণী:সপ্তাহ
পোত্তান থেয়াম

পোত্তন থেয়াম থেয়ামৰ পৰম্পৰাগত শিল্প ৰূপত অহা এক প্ৰাঞ্জল, সজীৱ আৰু ৰঙীন আচাৰ-ব্যৱহাৰ সম্বলিত নৃত্য, আৰু ই বৰ্তমানৰ কান্নুৰ জিলা আৰু ভাৰতৰ উত্তৰ কেৰেলাৰ কোঝিকোড আৰু কাছাৰাগোড জিলাৰ কিছু অংশ সামৰি লোৱা ভূখণ্ড কোলাথুনাডুৰ সাংস্কৃতিক ঐতিহ্যৰ এক অপৰিহাৰ্য অংশ।
less|

পোত্তান থেয়াম শিৱৰ প্ৰকাশ বুলি বিশ্বাস কৰা হয়। কিছুমান হিন্দু থেৰাবাদত পোত্তান থেয়াম পল্লিয়াৰা নামৰ অট্টালিকাৰ দৰে সৰু জুপুৰি এটা থাকে। পোত্তান থেয়াম হৈছে এক প্ৰকাৰৰ প্ৰতিৰোধ, যিয়ে মঙ্গলৰ প্ৰতীক যিয়ে সমাজৰ সামাজিক অসৎ দিশবোৰ মচি পেলায়। এই থেয়াম জাতিবাদ বিৰোধী ভগৱান। থেয়ামে কোনো সামাজিক কামৰ বাবে নিজৰ জীৱন ত্যাগ কৰা সেই ব্যক্তিসকলৰ জীৱনক আচাৰ-ব্যৱহাৰত পুনৰ অভিনয় কৰে আৰু থেয়ামৰ ব্যক্তিত্বক বৈশিষ্ট্যপূৰ্ণ সামাজিক/আধ্যাত্মিক ব্যংগ হিচাপে ব্যাখ্যা কৰা হয়। পত্তান থেয়াম পৰম্পৰাগতভাৱে ডাঙৰ জুইৰেও কৰা হয়, যাৰ জুইকুৰাৰ ওপৰত পত্তান থেয়াম উঠি পৰি যাব আৰু মানুহে তেওঁক উঠিবলৈ জোৰ/অনুৰোধ কৰিব। পৰিবেশন আৰু ৰীতি-নীতিৰ পিছত স্থানীয় লোকসকলে কাষ চাপি পত্তান থেয়ামৰ সৈতে কথা পাতিব পাৰে আৰু তেওঁৰ সঁহাৰি আৰু আশীৰ্বাদ লাভ কৰিব পাৰে। পত্তান থেয়ামৰ কিংবদন্তিটো এনেকুৱাই হয়।

তথ্য সূত্ৰ

শ্ৰেণী:ভাৰতৰ লোকনৃত্য
শ্ৰেণী:লোক-নৃত্য
খাৰ্‌চী

খাৰ্‌চী হৈছে ত্ৰিপুৰাত ৰ্পালন কৰা এক উৎসৱ। অতীজতে ৰাজপৰিয়াল সসূহে চৈধ্যজন দেৱতাক স্মৰণ কৰি অনুষ্ঠিত কৰা এই খাৰচী উৎসৱ বৰ্তমান ত্ৰিপুৰাত বসবাস কৰা সকলো সম্প্ৰদায়ৰ লোকে পালন কৰে। চৈধ্যজন আৰাধ্য দেৱতাৰ ইতিহাস অনুসৰি কাছাৰ ৰাজ্যৰ ৰজা ত্ৰিলোচনে মৃত্যুৰ  আগমুহূৰ্তত বৰপুত্ৰ দ্ৰিকপতিক উত্তৰাধিকাৰী হিচাপে ঘোষণা কৰে। অন্যহাতেদি ত্ৰিলোচনা সৰু পুত্ৰ দক্ষিণত ৰাজকুমাৰ হিচাপে ঘোষণা কৰি যায়। ত্ৰিলোচনৰ মৃত্যুৰ পাছত দক্ষিণে ৰাজসিংহাসনত আৰোহণ কৰে। এই বাতৰিত দ্ৰিক্‌পতি ক্ষুদ্ধ হৈ ভায়েকৰ বিৰুদ্ধে যুদ্ধ ঘোষণা কৰে। এই যুদ্ধত দ্ৰিক্‌পতি জয় হয় আৰু কথিত আছে যুদ্ধখনৰ অন্তত দক্ষিণে চৈধ্যজন সেনাৰ মূৰ কাটি লৈ যায়। তেতিয়াৰ পৰাই দ্ৰিক্‌পতিৰ উত্তৰাধিকাৰীসকলে এই চৈধ্যজন বীৰ যোদ্ধাক স্মৰণ কৰি খাৰ্‌চী পূজাৰ আয়োজন কৰে। অৱশ্যে এই কাহিনীৰ সত্যাসত্যৰ ওপৰত আজিও ইতিহাসবিদসকলৰ মাজত বিতৰ্ক হয়। যি কি নহওক এই চৈধ্যটা শিৰ চৈধ্যজন দেৱতাৰ অৱতাৰ হিচাপে এটা জনবিশ্বাস প্ৰচলিত হৈ আহিছে আৰু ইয়াৰ পৰাই "খাৰ্‌চী" শব্দটোৰ উৎপত্তি হৈছে যাৰ অৰ্থ হ'ল 'খাৰ্‌' অৰ্থাৎ পলায়ন কৰা আৰু চী হ'ল 'জ্ঞাত হোৱা'। এই শব্দটো সম্পূৰ্ণ অৰ্থত যুদ্ধ ক্ষেত্ৰৰ পৰা পলায়ন কৰা কাৰ্যক বুজোৱা হয়। আহাৰ মাহৰ শুক্লপক্ষৰ অষ্টম দিনটোত  চৈধ্যজন দেৱতাৰ পূজা আৰম্ভ হয় আৰু ই সাতদিনলৈকে চলি থাকে। দেৱতাসকলৰ প্ৰতিমূৰ্তি হিচাপে বাঁহেৰে কিছুমান মূৰ্তি বনোৱা হয়। উৎসৱটো 'চান্থাই' অৰ্থাৎ প্ৰধান পুৰোহিতে সম্পাদনা কৰে। ইয়াৰ উপৰি নাৰাণ, বেৰিফাং, য়াকচুক্‌, গালিম নামৰ চাৰিজন ধৰ্মীয় পদবী লোকে চান্থাইজনক সহায় সহযোগ আগবঢ়ায়।

তথ্য সংগ্ৰহ

শ্ৰেণী:ত্ৰিপুৰী সংস্কৃতি
শ্ৰেণী:ভাৰতৰ উৎসৱসমূহ
ৰহামা সদৌ

ৰহামা ইব্ৰাহিম সদৌ (জন্ম ৭ ডিচেম্বৰ ১৯৯৩) এগৰাকী নাইজেৰিয়ান অভিনেত্ৰী আৰু চলচ্চিত্ৰ নিৰ্মাতা। ২০১৩ চনৰ শেষভাগত কেনিউড চলচ্চিত্ৰ উদ্যোগত গনি গা ৱানে ছবিৰ জৰিয়তে আত্মপ্ৰকাশ কৰাৰ পিছত তেওঁ বিশেষ খ্যাতি অৰ্জন কৰে।

সদৌৱে একাধিক নাইজেৰিয়ান ভাষাৰ ছবিত অভিনয় কৰিছে, যাৰ ভিতৰত হাউছা ভাষাৰ কেনিউড প্ৰযোজনা আৰু ইংৰাজী ভাষাৰ নলীউড শিৰোনাম অন্তৰ্ভুক্ত। তেওঁ এখন হিন্দী ভাষাৰ বলীউড ছবিতো অভিনয় কৰিছে। হিন্দী ভাষা সাৱলীলভাৱে ক’ব পৰা নাইজেৰিয়ান অভিনেত্ৰীসকলৰ ভিতৰত তেওঁ অন্যতম বুলি জনোৱা হৈছে।

তেওঁ ২০১৪ আৰু ২০১৫ চনত চিটি পিপল এণ্টাৰটেইনমেণ্ট এৱাৰ্ডত শ্ৰেষ্ঠ অভিনেত্ৰী (কেনিউড) বঁটা লাভ কৰে।

২০১৫ চনত আফ্ৰিকান ভয়েচ দ্বাৰা আয়োজিত ১৯তম আফ্ৰিকান ফিল্ম এৱাৰ্ডছত তেওঁ শ্ৰেষ্ঠ আফ্ৰিকান অভিনেত্ৰী হিচাপে নিৰ্বাচিত হয়।

প্ৰাৰম্ভিক জীৱন আৰু শিক্ষা

সদৌৰ জন্ম আৰু লালন-পালন কাডুনা ৰাজ্যত হৈছিল, য’ত তেওঁ শৈশৱ আৰু বিদ্যালয় জীৱনত নৃত্য প্ৰতিযোগিতাত অংশগ্ৰহণ কৰিছিল।

সদৌৱে উত্তৰ চাইপ্ৰাছত অৱস্থিত পূব ভূমধ্যসাগৰীয় বিশ্ববিদ্যালয়ৰ ব্যৱসায় আৰু বিত্ত বিদ্যালয়ত মানব সম্পদ ব্যৱস্থাপনা বিষয়ত অধ্যয়ন কৰে।

কেৰিয়াৰ

সদৌৱে ২০১৩ চনত কেনিউড চলচ্চিত্ৰ উদ্যোগত অভিনয় জীৱন আৰম্ভ কৰে, য’ত তেওঁক অভিনেতা আলি নুহুৱে পৰিচয় কৰাই দিছিল। আৰম্ভণিতে তেওঁ সৰু ভূমিকাত অভিনয় কৰিছিল, পিছত গনি গা ৱানে আৰু জিনিন জিকিনা আদি ছবিত অভিনয় কৰি বিশেষ জনপ্ৰিয়তা লাভ কৰে, য’ত দুয়োখন ছবিত তেওঁ আলি নুহুৰ সৈতে অভিনয় কৰিছিল।

২০১৬ চনত সদৌক “ফেচ অৱ কেনিউড” হিচাপে স্বীকৃতি দিয়া হয়। একে বছৰত তেওঁ এবনীলাইফ টিভিত প্ৰচাৰিত এখন টেলিভিছন ধাৰাবাহিকত অভিনয় কৰে।

২০১৬ চনৰ ৩ অক্টোবৰ তাৰিখে নাইজেৰিয়াৰ ম'চন পিকচাৰ প্ৰেক্টিচনাৰ্ছ এছ'চিয়েচন (MOPPAN) এ গায়ক ক্লাছিকৰ সৈতে এখন ৰোমাণ্টিক সংগীত ভিডিঅ’ত উপস্থিত থকাৰ বাবে তেওঁক কেনিউড প্ৰযোজনাত অংশগ্ৰহণৰ পৰা স্থগিত কৰে। ২০১৭ চনত সদৌৱে MOPPAN-ৰ ওচৰত আনুষ্ঠানিকভাৱে ক্ষমা বিচাৰে আৰু ২০১৮ চনৰ জানুৱাৰীত কানো ৰাজ্যৰ ৰাজ্যপালৰ হস্তক্ষেপৰ পিছত স্থগিতাদেশ উঠাই লোৱা হয়।

২০১৭ চনত তেওঁ নিজৰ প্ৰযোজনা প্ৰতিষ্ঠান “সদৌ পিকচাৰ্ছ” আৰম্ভ কৰে আৰু প্ৰথম প্ৰযোজিত ছবি ৰাৰিয়া মুক্তি দিয়ে, য’ত আলি নুহু, ছানি মুছা ডাঞ্জা, ছাদিক ছানি ছাদিক আৰু ফাতি ৱাশাই অভিনয় কৰিছিল।

পিছত তেওঁ এমটিভি শুগা টেলিভিছন ধাৰাবাহিকত এগৰাকী শিক্ষয়িত্ৰীৰ ভূমিকাত অভিনয় কৰে। ২০১৯ চনত ধাৰাবাহিকখনৰ ষষ্ঠ ছিজন এমটিভি শুগা নাইজা: চয়েছেছত তেওঁ একেই চৰিত্ৰ পুনৰ অভিনয় কৰে।

২০২২ চনত সদৌৱে বলীউডৰ ছবি খুদা হাফিজ: অধ্যায় ২ – অগ্নি পৰীক্ষাত সৰু ভূমিকাত অভিনয় কৰে, য’ত বিদ্যুত জাম্মৱালে মুখ্য চৰিত্ৰত অভিনয় কৰিছিল।

অভিনয় আৰু প্ৰযোজনাৰ উপৰি সদৌ এগৰাকী উদ্যোগী মহিলা। তেওঁ “সদৌ বিউটি”ৰ প্ৰতিষ্ঠাপক আৰু কাডুনা ৰাজ্যত “যোগোহেমি” নামৰ এখন আইচক্ৰীম দোকানৰ গৰাকী। ইয়াৰ উপৰি তেওঁ “সদৌ মুভিজ” নামৰ এখন চলচ্চিত্ৰ প্ৰযোজনা প্ৰতিষ্ঠানো চলায়। তেওঁ মাল্টিনাৰ ব্ৰেণ্ড এম্বেছাদৰ হিচাপেও কাৰ্যনিৰ্বাহ কৰিছে।

সদৌৱে “ৰে অৱ হ’প” নামৰ নিজৰ ফাউণ্ডেশ্যনৰ জৰিয়তে সমাজসেৱামূলক কাৰ্যত অংশগ্ৰহণ কৰে। তেওঁক উত্তৰ নাইজেৰিয়ান শিক্ষাৰ্থী সংস্থাই “শান্তি দূত” হিচাপে স্বীকৃতি দিয়ে আৰু উপ-ৰাষ্ট্ৰপতি কাৰ্যালয়ৰ দ্বাৰা ইনভেষ্টমেণ্ট ইন ডিজিটেল এণ্ড ক্ৰিয়েটিভ এণ্টাৰপ্ৰাইজেছ (iDICE) কাৰ্যসূচীৰ কাৰিকৰী সমিতিত নিযুক্ত কৰা হয়।

তথ্যসূত্ৰ

শ্ৰেণী:নাইজেৰিয়ান অভিনেত্ৰী
শ্ৰীমন্ত শংকৰদেৱ বঁটা

অসম চৰকাৰে ১৯৮৬ চনৰ পৰা সাহিত্য, কলা, সংস্কৃতি, সাংবাদিকতা আদিৰ ক্ষেত্ৰত ৰাষ্ট্ৰীয় আৰু আন্তঃৰাষ্ট্ৰীয় খ্যাতি অৰ্জন কৰা ব্যক্তিক ৰাষ্ট্ৰীয় পৰ্যায়ৰ শ্ৰীমন্ত শংকৰদেৱ বঁটা আগবঢ়াই আহিছে। মহাপুৰুষ শ্ৰীমন্ত শংকৰদেৱৰ আদৰ্শৰাজি বিশ্বৰ জনমানসৰ আগত দাঙি ধৰাৰ লগতে তেওঁৰ গুণৰাশিক সোঁৱৰণৰ জৰিয়তে ভাৰতবাসীক উদ্বুদ্ধ কৰাৰ উদ্দেশ্যে এই বঁটা প্ৰবৰ্তন কৰা হৈছিল। এই বঁটাত নগদ ধনৰ লগতে এখন প্ৰশংসা পত্ৰ, এটি সোণৰ পদক, এখন শৰাই আৰু অঙ্গবস্ত্ৰ আগবঢ়োৱা হয়।

শংকৰদেৱ বঁটা বিজয়ীসকল

চন
বিজয়ী
১ ১৯৮৬ কীৰ্তিনাথ হাজৰিকা
২ ১৯৮৭ ভূপেন হাজৰিকা
৩ ১৯৮৮ সত্যজিত ৰায়
৪ ১৯৮৯ মহেশ্বৰ নেওগ
৫ ১৯৯০ কপিলা বাৎসায়ন
৬ ১৯৯১ সত্যেন্দ্ৰনাথ শৰ্মা
৭ ১৯৯২ ৰামচন্দ্ৰ নাৰায়ণ দণ্ডেকাৰ
৮ ১৯৯৩ সত্যপ্ৰসাদ বৰুৱা আৰু গাংগুৱাই হাংগল
৯ ১৯৯৪ মহেন্দ্ৰ বৰা
১০ ১৯৯৫ চৈয়দ আব্দুল মালিক
১১ ১৯৯৬ ভবেশ চন্দ্ৰ সান্যাল
১২ ১৯৯৭ কেলুচৰণ মহাপাত্ৰ
১৩ ১৯৯৮ ভবেন্দ্ৰ নাথ শইকীয়া
১৪ ১৯৯৯ আমজাদ আলী খান
১৫ ২০০০ সোণাৰাম চুতীয়া
১৬ ২০০১ আচাৰ্য ইলাৰাম দাস
১৭ ২০০২ ইন্দিৰা মিৰি
১৮ ২০০৩ হবিব তনবীৰ
১৯ ২০০৪ নাৰায়ণ দেৱ গোস্বামী আৰু পাৰবীন চুলতানা
২০ ২০০৫ বি. জি. ভাৰ্গিজ
২১ ২০০৬ কেশৱানন্দ দেৱগোস্বামী
২২ ২০০৭ হোমেন বৰগোহাঞি
২৩ ২০০৮ শৰ্মিলা ঠাকুৰ
২৪ ২০১১ কনকসেন ডেকা
২৫ ২০১৪ এম. এল. ভৰতপাণ্ডে
২৬ ২০১৭ বশিষ্ঠ দেৱ শৰ্মা
২৭ ২০২০ ভৱপ্ৰসাদ চলিহা
২৮
২০২৩
সোণাল মানসিং

তথ্য সংগ্ৰহ

শ্ৰেণী:অসমৰ বঁটাসমূহ
শ্ৰেণী:অসম সম্পৰ্কীয় তালিকা
ভাৰতৰ কমিউনিষ্ট পাৰ্টি (মাৰ্ক্সবাদী)

ভাৰতৰ কমিউনিষ্ট পাৰ্টি (মাৰ্ক্সবাদী) ( CPI(M), সংক্ষেপত: চিপিআই(এম)) হৈছে ভাৰতৰ এক কমিউনিষ্ট ৰাজনৈতিক দল। সদস্য আৰু নিৰ্বাচনী আসনৰ ফালৰ পৰা ই ভাৰতৰ আটাইতকৈ ডাঙৰ কমিউনিষ্ট দল, আৰু ভাৰতৰ ছয়টা ৰাষ্ট্ৰীয় দলৰ ভিতৰত অন্যতম। এই দলটো ১৯৬৪ চনত ভাৰতৰ কমিউনিষ্ট পাৰ্টিৰ পৰা বিভাজিত হৈ গঠন হৈছিল আৰু ই অতি সোনকালেই প্ৰধান শক্তি হৈ পৰিছিল।

পশ্চিমবঙ্গত চিপিআই(এম)-নেতৃত্বাধীন বামফ্ৰণ্টৰ ৩৪ বছৰীয়া শাসন আছিল বিশ্বৰ আটাইতকৈ দীৰ্ঘস্থায়ী গণতান্ত্ৰিকভাৱে নিৰ্বাচিত কমিউনিষ্ট-নেতৃত্বাধীন চৰকাৰ। ই কেইবাবাৰো সংসদৰ তৃতীয় সৰ্ববৃহৎ দল হৈছিল। বৰ্তমান, চিপিআই(এম) দুখন ৰাজ্যত শাসক মিত্ৰজোটৰ অংশীদাৰ - কেৰালাত LDF, যিটো ই নেতৃত্ব দিয়ে, আৰু তামিলনাডুত SPA। ই সাতখন ৰাজ্যৰ বিধানসভাতো প্ৰতিনিধিত্ব কৰে। অসম বিধানসভাত চি পি আই (এম) দলক বৰ্তমান প্ৰতিনিধিত্ব কৰে সৰভোগ সমষ্টিৰ বিধায়ক মনোৰঞ্জন তালুকদাৰে।